Sekolah Menengah Sains Setiu

Sekolah Menengah Sains Setiu (SAIS) , merupakan sebuah Sekolah menengah Sains yang terletak di Setiu, Terengganu. Sejarah Sekolah Menengah Sains Setiu merupakan Sekolah Berasrama Penuh (SBP) pertama di Daerah Setiu, keenam di Terengganu dan SBP yang ke – 61 di Malaysia. Pembinaannya bermula pada tahun 2007 di atas tapak berkeluasan 50 ekar di Kampung Air Sejuk,Setiu. Terletak kira-kira 4 kilometer dari Bandar Permaisuri dan 90 kilometer dari pusat Bandar Kuala Terengganu. Sekolah ini siap dibina pada Februari 2011 dan diserahkan kepada Kementerian Pelajaran Malaysia (KPM) pada 1 Mac 2011. Pada tarikh yang sama Encik Saifulddin Bin Mahmood telah dilantik sebagai ‘care-taker’ dan Penolong Kanan Pentadbiran sekolah ini yang lebih dikenali sebagai SAIS. Pembinaan SBP sulong di daerah bongsu Terengganu lengkap dengan bangunan pentadbiran, 30 buah kelas , 3 buah makmal komputer, sebuah perpustakaan, bilik tayangan, padang permainan, dewan besar, surau, 4 blok aspura dan aspuri serta 31 buah rumah guru. Sekolah ini mampu menampung sehingga 900 orang pelajar. Pada 1 Mei 2011 kumpulan pertama 2 orang guru melapor diri untuk bertugas di sekolah ini dan diikuti pada bulan Jun. Puan Hajah Saudah binti Mat Noor, Pengetua pertama SAIS telah melapor diri pada 16 Julai 2011. Pada 18 September 2011, SAIS telah menerima kumpulan pertama pelajar tingkatan satu.Pada tahun 2012 bilangan pelajar SAIS bertambah dengan kemasukan pelajar tingkatan satu dan empat. Lagu Sekolah :SAIS yang Gemilang Sekolah Sains Setiu, Pencetus Minda Cemerlang Membentuk Peribadi Insan yang Berdedikasi Ilmu Sahsiah Gemilang Panduan Kami Di Sini Majulah Putera Puteri Bersedia dan berbakti.. S.A.I.S Berilmu Bersahsiah dan Gemilang S.A.I.S Berorientasikan Sains dan Teknologi S.A.I.S Melahirkan Pemimpin Bertaraf Dunia S.A.I.S Memenuhi Aspirasi Negara Sentiasa Berusaha Mencapai Hasrat Nan Murni Mencipta Satu Impian S.A.I.S yang Gemilang Pencapaian RWC 2019 Japan Caklempong Kebangsaan Johan Alamat SM SAINS SETIU AIR SEJUK, BANDAR PERMAISURI 22100 SETIU, TERENGGANU Telefon = 09-6095003 Fax = 09-6095005 Rujukan Pautan luar DIREKTORI SEKOLAH MENENGAH DI TERENGGANU Sekolah Menengah Sains Setiu Facebook Sekolah Menengah Sains Setiu Laman Instagram SM Sains Setiu